Bayramlı (Şəmkir)

Bayramlı (əvvəlki adları: Qıraq Bayramlı (?-1930); Kolxozkənd (1930 - 29 dekabr 1992)) — Azərbaycan Respublikasının Şəmkir rayonunun inzibati ərazi vahidində kənd. Azərbaycan Respublikası Milli Məclisinin 29 dekabr 1992-ci il tarixli, 428 saylı Qərarı ilə Şəmkir rayonunun Kolxozkənd kəndi Bayramlı kəndi adlandırılmışdır.

 Tarixi 
Kəndin keçmiş adı Qıraq Bayramlıdır. Kənd Kür çayının qırağında yerləşdiyi üçün bu vür adlandırılıb. Tovuz rayonunda yerləşən Bayramlı kəndi ilə eyni ada sahib olduqları kimi, eyni kökə sahibdirlər. Tovuzun Bayramlı kəndi də, Şəmkirin Bayramlı kəndindən köçən əhalidən salınıb. Kənd 1929-1930-cu illərdə Kürün qırağından indiki əraziyə köçmüşdür. Kollektivləşmə ilə əlaqədar 1930-cu ildə Kolxozkənd adlandırılan yaşayış məntəqəsinin əvvəlki adı 1992-ci ildən bərpa edilmişdir. Etnotoponimdir. 1917-1933-cü illərdə bu oykonimlər Bayramlılar, Bayraməlilər, Bayramlar variantlarında da qeydə alınmışdır. Türkmənistanın Marı vilayətində Bayraməli adlı şəhər var.

Kənddə həmçinin XI-XII əsrlərə aid Baydar şəhər xarabalıqları yerləşir. Bu tarixi abidələr Bayramli kəndinin qədim tarixə malik olduğunu sübut edir.

 Coğrafiyası və iqlimi 
Rayon mərkəzi ilə məsafəsi 15 kilometrdir.
Kənd subtropik iqlim qurşağında yerləşir. Ərazidə daha çox mülayim hava kütlələri üstünlük təşkil edir.Qışı çox sərt deyil,yayı isə istidir.Qışda orta temperatur 2 °C, yayda isə 23 °C-yə yaxındır.

Bayramli kəndi çox əlverişli mövqedə yerləşmişdir. Zəyəm çayının ve Kür çayının sahilində,Şəmkir rayonunun  dağətəyi bölgəsində yerləşmişdir.Suvarma işlərində Zəyəmçaydan geniş istifadə edilir. Kənd və ətrafındakı tünd və adi boz-qəhvəyi və açıq şabalıdı torpaq əkinçilik üçün yararlı və əlverişlidir.

 Mədəniyyəti 
Bayramli kəndində mədəniyyət evi, kitabxana, və tibb məntəqəsi,
Tofiq Cəfərov adına Bayramlı kənd orta məktəbi fəaliyyət göstərir.

 Əhalisi 
Əhalisi 3162 nəfərdir. Kənddə yaşayan əhali azərbaycanlılardan ibarətdir.(2023-cü il)

 Görkəmli şəxsləri 
 Həsənova Gülxar İbrahim qızı (10 dekabr 1918) — Azərbaycanın xalq artisti.

 Şəhidlər  
Vətən yolunda şəhid olmaq ilahi bir zirvəyə yüksəlməkdir. Bu zirvəni fəth etmək Allaha qovuşmaqdır. Bayramli kənd sakinləri:
 Cəfərov Tofiq Məhərrəm oğlu
 Xudaverdiyev Abbas Haqverdi oğlu

Qarabağ müharibəsində, Azərbaycanın azadlığı və bütövlüyü uğrunda vuruşlarda iştirak etmiş boyuk şücaət göstərmiş ve şəhidlik zirvesine yuksəlmislər.Hazırda Bayramlı kənd orta məktəbi Tofiq Cəfərovun adını daşiyır.Məktəbdə büstü ucaldilmışdır.

 Böyük Vətən müharibəsi 
Böyük Vətən müharibəsi 1941–1945 illərdə, İkinci dünya müharibəsi dövründə Sovet İttifaqı xalqlarının faşist Almaniyası və onun müttəfiqlərinə qarşı aparılan müharibədə Bayramlı kənd sakinləri də böyük qəhrəmanlıq göstərmişlər. Böyük Vətən müharibəsində iştirak etmiş Bayramlı kənd sakinləri:

Quliyev Həmid Hüseynqulu oğlu
 Nuriyev Qara Həsən oğlu
 İsmayılov Məmməd Əhməd oğlu
 Həsənov İmran Həsən oğlu
 Həsənov Əli Həsən oğlu
 Həsənov Məhəmməd həsən oğlu
 Cəfərov Rza Məhəmməd oğlu
 Cərov Şahverdi Məhəmməd oğlu
 Bağırov Ənvər Mirzə oğlu
 Bağırov Qasım Cəfərqulu oğlu
 Cəfərov Məhəmmədəli Məmməd oğlu
 Ələkbərov Ələsgər Cəfər oğlu
 Əskərov Zeynalabdin Muxtar oğlu
 Əskərov Askər Muxtar oğlu
 Hümbətov Əmiralı Novruz oğlu
 Rüstəmov  Rüstəm İsmayıl oğlu
 Məmmədov Nadir İmamqulu oğlu
 Rüstəmov Aslan İsa oğlu
 Qəhramanov Ramazan Yahya oğlu
 Bayramov Qədim Məmmədhuseyn oğlu

 İqtisadiyyatı 
Əhalisi əsasən kənd təsərrüfatı – heyvandarlıq, əkinçilik və bağçılıqla məşğuldur.
İqtisadiyyatında üzümçülük və quşçuluq da mühüm yer tutur.

Buğda, arpa, qarğıdalı kimi taxıl bitkiləri,eləcə də soğan, kələm, pomidor, xiyar,badımcan, günəbaxan, kartof və s. bostan bitkiləri becərilir.

 Sovet İttifaqı dövründə 
Sovet İttifaqı dövründə Bayramlı əsasən pambiqciliq və uzumculuk üzrə ixtisaslaşmış təsərrüfata malik idi və Şəmkir rayonunda bu sahələr üzrə əsas yerileri tuturdu.

 İstinadlar 

 Xarici keçidlər 
 Azərbaycan haqqında ətraflı məlumat
 Şəmkir Rayon İcra Hakimiyyəti

 Həmçinin bax 
 Sarırəmə yaşayış yeri

Kateqoriya:Şəmkir rayonunun kəndləri